
pËr zgjerimin e zonËs sË licencimit tË subjektit televiziv privat kabllor “TV kabllor fokus”

Në mbështetje të nenit 7 pika 21 të ligjit nr.8410, datë 30.9.1998 “Për radion dhe televizionin publik e privat në Republikën e Shqipërisë”, të ndryshuar, rregullores së KKRT-së “Për licencimin e operatorëve privatë radiotelevizivë të transmetimeve me kabëll”, miratuar me vendimin nr.221, datë 30.3.2004, të ndryshuar, rregullores së KKRT-së “Mbi procedurat e licencimit të operatorëve privatë radio e televizivë”, miratuar me vendimin nr.375, datë 30.11.2005, si dhe të vendimit të KKRT-së nr.875, datë 30.7.2009 “Për organizimin e konkurrimit të kandidaturave për operatorë radiotelevizivë kabllorë”, Këshilli Kombëtar i Radios dhe Televizionit

Vendosi:

1. Të miratojë zgjerimin e zonës së licencimit të subjektit “TV kabllor Fokus” me nr.licence 033/RTVK, për në komunën Libonik.
2. Karakteristikat teknike janë pjesë e licencës përkatëse dhe u nënshtrohen të gjitha kushteve të saj.
3. Ngarkohet Drejtoria Juridike dhe e Licencave, Drejtoria Teknike, Drejtoria Ekonomike për pasqyrimin e ndryshimeve përkatëse në licencën e subjektit.
Ky vendim hyn në fuqi pas botimit në Fletoren Zyrtare.
Kryetar
Endira Bushati
